Eendag sê die uitgeslape skilpad vir Haastige Hasie: "Ek wed jou ek sal jou wen as ons twee resies hardloop." Die hasie kyk verbaas na skilpad en dink by homself: "Ek het seker nie reg gehoor nie. Glo hierdie trapsuutjies nou regtig hy sal my wen? Weet hy nie hoe vinnig ek kan hardloop nie? Hier is nie 'n hond op hierdie plaaswerf wat my kan vang nie!"
Hy gaan lê uitgestrek in die koelte van 'n groot boom en begin knibbel aan die smaaklike, vars, groen grassies wat daar naby hom groei. Dit smaak heerlik, dink hy, en lê agteroor.